Plombo

Plombo esas metalo bluatre-blanka, mola, tre pezoza. Ol havas la kemiala simbolo Pb ed atomala nombro 82. Ol havas la duesma maxim alta atomala nombro inter la stabila elementi.

Ol konocesas ed extraktesas de la prehistorio. Ol duras uzesar por fabrikar baterii, stan-aloyi, shildi kontre radiaco e kugli.

 Plombo en kosmetiko 
Plombo uzabis kom kosmetikala materiajo mem en anciena Persia e Grekia.

En Europa dum la 16ma yarcento on paligis la fizionomo per blanka plombo. Sur la plombo on indutis albumeno ganante brilanta e senmovanta pelo. La plomboza kosmetikala materiajo destruktis la fizionomo ed igis la haro falar. On ne savis pri la desavantajo o ne egardis pri to.

Plombo uzesis kom kosmetikala materiajo en Europa mem dum la 19ma yarcento, kande on remarkis ke plombo esas mortigebla materiajo. On uzis ingestante anke arseno kom kosmetikala materiajo pro divenar plu bela. Dum la 19ma yarcento on produktis fizionomala pudro anke ek zinko-oxido.

Kategorio:Kemiala elementi